strabo.geographica 16.1.20
τἆλλα μὲν οὖν ἔοικε τοῖς Περσικοῖς , ἴδιον δὲ τὸ καθεστάναι τρεῖς ἄνδρας σώφρονας ἑκάστης ἄρχοντας φυλῆς , οἳ τὰς ἐπιγάμους κόρας προσάγοντες εἰς τὸ πλῆθος ἀποκηρύττουσι τοῖς νυμφίοις ἀεὶ τὰς ἐντιμοτέρας πρώτας . οὕτω μὲν αἱ συζυγίαι τελοῦνται · ὁσάκις δʼ ἂν μιχθῶσιν ἀλλήλοις , ἐπιθυμιάσοντες ἐξανίστανται ἑκάτερος χωρίς · ὄρθρου δὲ λούονται πρὶν ἀγγείου τινὸς ἅψασθαι · παραπλησίως γὰρ ὥσπερ ἀπὸ νεκροῦ τὸ λουτρὸν ἐν ἔθει ἐστίν , οὕτω καὶ ἀπὸ συνουσίας . πάσαις δὲ ταῖς Βαβυλωνίαις ἔθος κατά τι λόγιον ξένῳ μίγνυσθαι πρός τι ἀφροδίσιον ἀφικομέναις μετὰ πολλῆς θεραπείας καὶ ὄχλου · θώμιγγι δʼ ἔστεπται ἑκάστη · ὁ δὲ προσιὼν καταθεὶς ἐπὶ τὰ γόνατα ὅσον καλῶς ἔχει ἀργύριον , συγγίνεται ἄπωθεν τοῦ τεμένους ἀπαγαγών · τὸ δʼ ἀργύριον ἱερὸν τῆς Ἀφροδίτης νομίζεται . ἀρχεῖα δʼ ἐστὶ τρία , τὸ τῶν ἀφειμένων ἤδη τῆς στρατείας καὶ τὸ τῶν ἐνδοξοτάτων καὶ τὸ τῶν γερόντων , χωρὶς τοῦ ὑπὸ τοῦ βασιλέως καθισταμένου . τούτου δʼ ἐστὶ τὸ τὰς παρθένους ἐκδιδόναι καὶ τὸ τὰς περὶ τῆς μοιχείας δικάζειν δίκας , ἄλλου δὲ τὸ τὰς τῆς κλοπῆς , τρίτου τὸ περὶ τῶν βιαίων . τοὺς δʼ ἀρρώστους εἰς τὰς τριόδους ἐκτιθέντες πυνθάνονται τῶν παριόντων εἴ τίς τι ἔχοι λέγειν τοῦ πάθους ἄκος · οὐδείς τέ ἐστιν οὕτω κακὸς τῶν παριόντων , ὃς οὐκ ἐντυχὼν εἴ τι φρονεῖ σωτήριον ὑποτίθεται . ἐσθὴς δʼ αὐτοῖς ἐστι χιτὼν λινοῦς ποδήρης καὶ ἐπενδύτης ἐρεοῦς , ἱμάτιον λευκόν , κόμη μακρά , ὑπόδημα ἐμβάδι ὅμοιον . φοροῦσι δὲ καὶ σφραγῖδα καὶ σκῆπτρον οὐ λιτὸν ἀλλʼ ἐπίσημον , ἔχον ἐπάνω μῆλον ἢ ῥόδον ἢ κρίνον ἤ τι τοιοῦτον · ἀλείφονται δʼ ἐκ τοῦ σησάμου · θρηνοῦσι δὲ τοὺς ἀποθανόντας , ὡς Αἰγύπτιοι καὶ πολλοὶ τῶν ἄλλων · θάπτουσι δʼ ἐν μέλιτι κηρῷ περιπλάσαντες . τρεῖς δʼ εἰσὶ φρατρίαι τῶν ἀπόρων σίτου · ἕλειοι δʼ εἰσὶν οὗτοι καὶ ἰχθυοφάγοι , διαιτώμενοι παραπλησίως τοῖς κατὰ τὴν Γεδρωσίαν .
Lemmas: ἄλλος μέν οὖν ἔοικα ὁ Περσικός , ἴδιος δέ ὁ καθίστημι τρεῖς ἀνήρ σώφρων ἕκαστος ἄρχω φυλή , ὅς ὁ ἐπίγαμος κόρη προσάγω εἰς ὁ πλῆθος ἀποκηρύσσω ὁ νυμφίος ἀεί ὁ ἔντιμος πρῶτος . οὕτως μέν ὁ συζυγία τελέω · ὁσάκις δέ ἄν μείγνυμι ἀλλήλων , ἐπιθυμιάω ἐξανίστημι ἑκάτερος χωρίς · ὄρθρος δέ λούω πρίν ἀγγεῖον τις ἅπτω · παραπλήσιος γάρ ὥσπερ ἀπό νεκρός ὁ λουτρόν ἐν ἔθος εἰμί , οὕτως καί ἀπό συνουσία . πᾶς δέ ὁ Βαβυλώνιος ἔθος κατά τις λόγιον ξένος μείγνυμι πρός τις ἀφροδίσιος ἀφικνέομαι μετά πολύς θεραπεία καί ὄχλος · θῶμιγξ δέ στέφω ἕκαστος · ὁ δέ προσέρχομαι κατατίθημι ἐπί ὁ γόνυ ὅσος καλός ἔχω ἀργύριον , συγγίγνομαι ἄπωθεν ὁ τέμενος ἀπάγω · ὁ δέ ἀργύριον ἱερός ὁ Ἀφροδίτη νομίζω . ἀρχεῖον δέ εἰμί τρεῖς , ὁ ὁ ἀφίημι ἤδη ὁ στρατεία καί ὁ ὁ ἔνδοξος καί ὁ ὁ γέρων , χωρίς ὁ ὑπό ὁ βασιλεύς καθίστημι . οὗτος δέ εἰμί ὁ ὁ παρθένος ἐκδίδωμι καί ὁ ὁ περί ὁ μοιχεία δικάζω δίκη , ἄλλος δέ ὁ ὁ ὁ κλοπή , τρίτος ὁ περί ὁ βίαιος . ὁ δέ ἄρρωστος εἰς ὁ τρίοδος ἐκτίθημι πυνθάνομαι ὁ παρέρχομαι εἰ τις τις ἔχω λέγω ὁ πάθος ἄκος · οὐδείς τε εἰμί οὕτως κακός ὁ παρέρχομαι , ὅς οὐ ἐντυγχάνω εἰ τις φρονέω σωτήριος ὑποτίθημι . ἐσθής δέ αὐτός εἰμί χιτών λίνεος ποδήρης καί ἐπενδύτης ἐρεοῦς , ἱμάτιον λευκός , κόμη μακρός , ὑπόδημα ἐμβάς ὅμοιος . φορέω δέ καί σφραγίς καί σκῆπτρον οὐ λιτός ἀλλά ἐπίσημος , ἔχω ἐπάνω μῆλον ἤ ῥόδος ἤ κρίνον ἤ τις τοιοῦτος · ἀλείφω δέ ἐκ ὁ σήσαμος · θρηνέω δέ ὁ ἀποθνῄσκω , ὡς Αἰγύπτιος καί πολύς ὁ ἄλλος · θάπτω δέ ἐν μέλι κηρός περιπλάσσω . τρεῖς δέ εἰμί φράτρα ὁ ἄπορος σῖτος · ἕλειος δέ εἰμί οὗτος καί ἰχθυοφάγος , διαιτάω παραπλήσιος ὁ κατά ὁ Γεδρώσιοι .